Riser ได้ทำการการอัปเดตครั้งใหญ่ที่สุด ด้วยความร่วมมือจาก Cardo Systems

RISER สุดยอดแพลตฟอร์ม สำหรับสังคมผู้ขับขี่รถมอเตอร์ไซค์ครบวงจร ที่ออกแบบมาเพื่อเชื่อมต่อนักบิดจากทั่วทุกมุมโลกเข้าด้วยกัน และมอบเส้นทางที่ดีที่สุดในการเดินทาง กำลังจะเปิดตัวการอัปเดตครั้งใหญ่ที่สุด หลังจากที่ Cardo Systems เข้าซื้อกิจการเมื่อต้นปีที่ผ่านมา

**#RISERnextgen** ซึ่งมีกำหนดเปิดตัวในวันที่ 20 พฤศจิกายนนี้ จะเป็นการอัปเดตที่สำคัญที่สุดของแพลตฟอร์ม โดยนำเสนอฟีเจอร์ใหม่ ที่เปิดใช้งานฟรี และยังสามารถเพิ่มเติมฟีเจอร์อื่นๆที่ยอดเยี่ยมสำหรับเวอร์ชัน 'Pro' แบบชำระเงิน แม้ว่า RISER จะ 'ขับเคลื่อนโดย Cardo' แล้ว แต่ผู้ใช้สามารถใช้ประโยชน์จากฟีเจอร์ และประโยชน์ต่างๆ ของแอปได้โดยไม่ต้องใช้อุปกรณ์สื่อสาร

**#RISERnextgen** จะนำเอาฟีเจอร์ที่ครอบคลุมการใช้งานทั้งหมด มาสู่ผู้ใช้งาน ช่วยให้ผู้ขับขี่สามารถใช้ประโยชน์สูงสุดจากการวางแผนเส้นทาง และการนำทาง ตลอดจนสามารถดูตัวอย่าง แชร์

สำหรับฟรีเวอร์ชัน นอกเหนือจากฟีเจอร์มาตรฐาน ที่ให้ผู้ใช้สามารถวางแผนเส้นทาง แชร์ เลือกประเภทการเดินทาง (ทางคคเคี้ยวที่สวยงาม หรือ ทางลัดเร็วที่สุด) และยังเลือกเวลาเดินทางได้ด้วย เวอร์ชันล่าสุดยังเพิ่มฟังก์ชันการทำงานอื่นๆ ได้แก่:

● การวางแผนเส้นทางพร้อมจุดอ้างอิง (ผ่านทางเว็บ และแอป)

● ความสามารถในการข้ามจุดอ้างอิง และตัวเลือกเส้นทางไปกลับใหม่

● การแชร์การเดินทางข้ามแพลตฟอร์ม (WhatsApp, Instagram ฯลฯ)

● เส้นทางความท้าทายใหม่ๆ ในแต่ละพื้นที่

● โหลดเส้นทางที่วางแผนไว้ ได้อย่างง่ายดาย เพียงสแกน QR CODE

สำหรับผู้ใช้แบบ Pro จะได้รับการอัปเดตที่ดียิ่งขึ้นไปอีก โดยนำฟีเจอร์ฟรีทั้งหมด และยังเพิ่มความยืดหยุ่นและความสามารถในการปรับแต่งประสบการณ์ผู้ใช้ให้มากยิ่งขึ้น รวมถึง:

● ปรับปรุงการใช้งาน และฟังก์ชันการทำงานเพื่อแชร์เส้นทางภายนอก RISER

● ฟังก์ชัน ReWind แบบใหม่ สามารถย้อนดูการเดินทางของคุณ ผ่านแผนที่ 3 มิติแบบ interactive

● การวางแผนเส้นทางด้วย **โหมด 3 มิติ** การเลือกเส้นทางแบบ Supercurvy ที่ปรับปรุงใหม่

● PackRide – การขับขี่ที่เชื่อมโยงกัน ด้วยการเชื่อมต่อที่ได้รับการพัฒนา เอกลักษณ์เฉพาะของ RISER

● ฟังก์ชัน GPX-Export

**Dominik Koffu** *ผู้ก่อตั้ง และ* Product Manager *ของ* RISER *ให้ความเห็นว่า "หลังจากการควบรวมกิจการกับ* Cardo Systems *เมื่อปลายเดือนพฤษภาคมที่ผ่านมา ทีมงานของเราได้ทำงานอย่างหนัก เพื่อเดินหน้าทำให้ RISER กลายเป็นแพลตฟอร์มสำหรับสังคมรถมอเตอร์ไซค์ของนักบิดทั่วโลก ประโยชน์จากการควบรวมกิจการครั้งนี้ คือ เราได้รับประสบการณ์ และข้อมูลมากขึ้นจากทั้งสองแบรนด์ และด้วยเหตุนี้ เราจึงสามารถมอบสิ่งที่ดีที่สุด ให้กับทั้งผู้ใช้* RISER *ในเวอร์ชันฟรี และเวอร์ชัน* Pro*"*

*“การอัปเดตครั้งนี้ถือเป็นก้าวสำคัญของ* RISER *ที่จะช่วยยกระดับประสบการณ์ผู้ใช้งานในแอป ทั้งก่อน ระหว่าง และหลังการเดินทาง ทำให้* RISER *กลายเป็นชุมชนที่ผู้ขับขี่ทุกคนอยากมีส่วนร่วม”*

**Alon Lumbroso** ประธานเจ้าหน้าที่บริหารของ Cardo Systems กล่าวเสริมว่า “การอัพเกรดครั้งนี้ เป็นเรื่องที่สำคัญสำหรับการพัฒนา RISER อย่างมาก และแสดงถึงช่วงเวลาสำคัญของ Cardo เช่นกัน โดยเป็นการเพิ่มมูลค่า ที่เรามอบให้กับลูกค้าของเรา และสังคมนักขับขี่ในวงกว้างยิ่งขึ้น เรารู้สึกยินดีเป็นอย่างยิ่ง ที่ได้อยู่ในฐานะที่จะสนับสนุนการพัฒนาครั้งนี้ ขณะเดียวกัน ก็ยังขับเคลื่อนระบบการนำทางที่ล้ำสมัย และสังคมผู้ขับขี่ของ RISER มาสู่กลุ่มลูกค้าของเรา ซึ่งถือเป็นการยืนยันถึงความทุ่มเทของเราในการเปลี่ยนแปลงประสบการณ์การขี่มอเตอร์ไซค์”

**คลิกที่นี่เพื่อดาวน์โหลด Riser จาก App Store หรือ Google Play Store หรือเยี่ยมชมเว็บไซต์: Riserapp.com**

**เกี่ยวกับ RISER**

**RISER** ก่อตั้งขึ้นในปี 2016 เป็นแพลตฟอร์มเพื่อคนรักการเดินทางด้วยรถมอเตอร์ไซค์ ที่สร้างสรรค์โดยนักขับขี่เพื่อนักขับขี่ มีจุดประสงค์เพื่อเชื่อมโยงนักขับขี่จากทั่วโลก โดย **RISER** เชื่อในโลกที่ทุกคน สามารถเชื่อมต่อกับผู้อื่นได้อย่างง่ายดาย พร้อมฟังก์ชันการทำงาน เพื่อให้ประโยชน์สูงสุดในทุกช่วงเวลาบนรถมอเตอร์ไซค์ เพราะการขี่มอเตอร์ไซค์สามารถสร้างตำนานได้! วิสัยทัศน์ของเราคือ การทำให้ทุกความทรงจำบนรถมอเตอร์ไซค์ หรือการขับขี่ สามารถแชร์ได้อย่างง่ายดาย เพื่อเชื่อมโยงนักบิดทุกคนบนโลก เพิ่มขีดความสามารถให้พวกเขาใช้ประโยชน์จากทุกประสบการณ์ กับรถมอเตอร์ไซค์ของตัวเอง ให้เกิดประโยชน์สูงสุด โดย Cardo Systems เข้าซื้อกิจการ RISER ในเดือนพฤษภาคม 2023 และได้ลงทุนพัฒนาฟีเจอร์ใหม่ๆ ในแพลตฟอร์มนี้ และภูมิใจที่ได้รวมคุณสมบัติที่เป็นเอกลักษณ์หลายประการไว้ภายในแพลตฟอร์มเดียว มาร่วมเป็นส่วนหนึ่งกับนักขับขี่หลายพันคนทั่วโลก โดยดาวน์โหลด RISER ได้แล้ววันนี้

**เกี่ยวกับ Cardo**

Cardo Systems นำเสนออุปกรณ์สื่อสารที่ทันสมัยสำหรับผู้ที่ชอบการเดินทาง เชื่อมต่อ ผู้ขับขี่รถมอเตอร์ไซค์ ผู้ชื่นชอบกิจกรรมกลางแจ้ง และผู้รักการผจญภัย เข้ากับโทรศัพท์มือถือ การฟังเพลง และการพูดคุยระหว่างกัน Cardo เปิดตัวชุดหูฟังอินเตอร์คอมไร้สายที่ใช้ Bluetooth สำหรับรถมอเตอร์ไซค์เครื่องแรกของโลกในปี 2004 และนับตั้งแต่นั้นมาก็เป็นผู้นำในอุตสาหกรรมนี้มาโดยตลอด ซึ่งรวมถึง ระบบ Mesh intercom เป็นเจ้าแรก ระบบเสียงระดับพรีเมียมจาก JBL เครื่องแรก และระบบสั่งงานด้วยเสียงเป็นเจ้าแรกอีกด้วย และอื่นๆ อีกมากมาย ผลิตภัณฑ์ของ Cardo จำหน่ายในกว่า 100 ประเทศ และเป็นอุปกรณ์สื่อสารชั้นนำของโลกสำหรับวงการมอเตอร์ไซค์และผู้คนที่ชอบการเดินทาง